**ประเด็นเพื่อพิจารณา ประชาพิจารณ์เกณฑ์การรับรองหลักสูตรและสถาบันฯ**

**บทที่ 1 คำนิยาม**

1. อาจารย์ประจำ ตามข้อกำหนดของ สกอ. หากเป็นอาจารย์ใหม่จะมีกำหนดเรื่องมาตรฐานความสามารถภาษาอังกฤษของอาจารย์ประจำ – จำเป็นต้องกำหนดด้วยหรือไม่ หรือจะใช้ว่าอาจารย์ประจำให้เป็นไปตามเกณฑ์มาตรฐานหลักสูตรระดับปริญญาตรี พ.ศ. 2558 (สามารถตัดเรื่องการนับจำนวนอาจารย์ประจำตามระยะเวลาการทำงานได้ด้วย)
2. หลักสูตรวิทยาศาสตรบัณฑิต (เทคนิคการแพทย์) จัดอยู่ในกลุ่มหลักสูตรปริญญาตรีทางวิชาการ หรือ หลักสูตรปริญญาตรีทางวิชาชีพหรือปฏิบัติการ – น่าจะเป็นกลุ่มหลังเนื่องจากมุ่งผลิตบัณฑิตให้รอบรู้ทฤษฎีและปฏิบัติ เน้นความรู้ สมรรถนะและทักษะด้านวิชาชีพตามข้อกำหนดของมาตรฐานวิชาชีพ – ต้องระบุให้ชัด เนื่องจากมีผลต่อการกำหนดคุณสมบัติอาจารย์ประจำหลักสูตร และอาจารย์ผู้รับผิดชอบหลักสูตร ตามเกณฑ์มาตรฐานหลักสูตรระดับปริญญาตรี พ.ศ. 2558
3. การกำหนดบทนิยามในส่วนของ “การบริหารการศึกษา” โดยการกำหนดตำแหน่งในวงเล็บอาจจะยังไม่ครอบคลุมเพียงพอ จึงเสนอเพื่อพิจารณาปรับดังนี้ “(คณบดี หัวหน้าภาควิชา หัวหน้าสาขาวิชาหลัก กรรมการประจำคณะ กรรมการหลักสูตร *หรือกรรมการและอนุกรรมการที่มีชื่อรียกเป็นอย่างอื่น แต่มีบทบาทหน้าที่ในการบริหารการศึกษาในระดับคณะหรือเทียบเท่าขึ้นไป*)”
4. หมายเหตุ ประธานหลักสูตรและผู้บริหารระดับคณะวิชา...อาจเป็นบุคคลเดียวกันได้ – คุณสมบัติทั้ง 2 คนต่างกันในประเด็นต่อไปนี้ 1) อาจารย์ผู้รับผิดชอบหลักสูตรและอาจารย์ประจำหลักสูตร 2) ประสบการณ์บริหารการศึกษาในสถาบันอุดมศึกษาไม่น้อยกว่า 1 ปี และ 3 ปี
5. บทบาทหน้าที่ของอาจารย์ผู้รับผิดชอบหลักสูตร ประธานหลักสูตร และผู้บริหารระดับคณะวิชาหรือเทียบเท่าควรมีความชัดเจน เพื่อลดความซ้ำซ้อนของภาระหน้าที่และทำให้การปฏิบัติงานแต่ละตำแหน่งชัดเจนขึ้น
6. การคำนวณค่าหน่วยกิตนักศึกษา (SCH) คำนวณจากทุกรายวิชาที่เปิดสอนใช่หรือไม่ (รวมในหมวดศึกษาทั่วไปและหมวดวิชาหมวดวิชาเฉพาะกลุ่มพื้นฐานวิชาชีพ และหมวดวิชาเลือกเสรี ซึ่งรายวิชาในกลุ่มดังกล่าวไม่ได้เปิดสอนโดยคณะ/สาขาเทคนิคการแพทย์)
7. เพิ่มเติมเรื่องระบบจัดการศึกษา การนับหน่วยกิตทวิภาคและไตรภาค ตามเกณฑ์มาตรฐานหลักสูตรระดับปริญญาตรี พ.ศ. 2558

**บทที่ 2 แบบ สทนพ.61.001 เกณฑ์รับรองหลักสูตรฯ**

1. โครงสร้างหลักสูตร หมวดวิชาศึกษาทั่วไป (ไม่น้อยกว่า 30 หน่วยกิต) และหมวดวิชาเลือกเสรี (ไม่น้อยกว่า 6 หน่วยกิต) เป็นไปตามเกณฑ์มาตรฐานหลักสูตรระดับปริญญาตรี พ.ศ. 2558 กำหนด แต่หากพิจารณาหมวดวิชาเฉพาะ กรณีเป็นหลักสูตร ป.ตรี 4 ปี กำหนดไม่น้อยกว่า 72 หน่วยกิต หลักสูตร ป.ตรี 5 ปี กำหนดไม่น้อยกว่า 90 หน่วยกิต ในโครงสร้างหลักสูตร วท.บ. (เทคนิคการแพทย์) กำหนดไม่น้อยกว่า 88 หน่วยกิต (ยังไม่นับรวมฝึกงานไม่น้อยกว่า 350 ชั่วโมง) เกือบเทียบเท่ากับหลักสูตร ป.ตรี 5 ปี – ควรพิจารณาปรับลดหน่วยกิตหมวดวิชาเฉพาะตามโครงสร้างหรือพิจารณาระยะเวลาการศึกษาเป็น 5 ปี
2. โครงสร้างหลักสูตร หมวดวิชาเฉพาะ กลุ่มวิชาพื้นฐานวิชาชีพมีการกำหนดจำนวนหน่วยกิตปฏิบัติการในบางรายวิชา – ควรกำหนดในรายวิชากลุ่มวิชาชีพเช่นกัน เพี่อให้มีจำนวนหน่วยกิตปฏิบัติการและบรรยายสอดคล้องกับหลักสูตรปริญญาตรีทางวิชาชีพหรือปฏิบัติการ ตามเกณฑ์มาตรฐานหลักสูตรระดับปริญญาตรี พ.ศ. 2558
3. องค์กรและการบริหาร
	* ข้อ 2 เป็นของสถาบันการศึกษา ไม่ใช่คณะ/สำนักวิชา ใช่หรือไม่
	* ข้อ 3 ต้องแสดงโครงสร้างการบริหารองค์กรที่แสดงการดำเนินงานตามพันธกิจ 4 ด้าน ใช่หรือไม่
	* ข้อ 5, 6 และ 7 ควรระบุว่าเป็นอาจารย์ประจำหลักสูตรวิทยาศาสตรบัณฑิต (เทคนิคการแพทย์) ให้สอดคล้องตามนิยามที่กำหนดในบทที่ 1
	* เดิมกำหนดให้อาจารย์ประจำหลักสูตรฯ ไม่เป็นผู้บริหาร ตาม (ร่าง) เกณฑ์ใหม่นี้ ผู้บริหารเป็นอาจารย์ผู้รับผิดชอบหลักสูตรได้หรือไม่

**บทที่ 3 แบบ สทนพ.61.002**

1. ข้อ 2.7 ควรกำหนดจำนวนและคุณภาพเป็นสัดส่วนเช่นเดียวกับข้อ 2.6 หรือกำหนดเป็นจำนวนขั้นต่ำของแต่ละตำแหน่ง

**บทที่ 4 แบบ สทนพ.61.003**

1. ข้อ 2.7 ควรกำหนดจำนวนและคุณภาพเป็นสัดส่วนเช่นเดียวกับข้อ 2.6 หรือกำหนดเป็นจำนวนขั้นต่ำของแต่ละตำแหน่ง
2. ข้อ 3.8 ตรวจสอบเพียงมีหรือไม่มีการทวนสอบผลสัมฤทธิ์ โดยไม่กำหนดเป็นร้อยละใช่หรือไม่ – ควรกำหนดเป็นร้อยละร่วมด้วย

**บทที่ 5 แบบ สทนพ.61.004**

1. เกณฑ์สำคัญ ควรกำหนดเกณฑ์ประเมินและคะแนนให้สอดคล้องตามคู่มือการประกันคุณภาพการศึกษาภายใน ระดับอุดมศึกษา พ.ศ.2557 เช่น
	* อาจารย์ประจำหลักสูตรที่มีคุณวุฒิปริญญาเอกต่ออาจารย์ประจำหลักสูตรทั้งหมด สกอ. กำหนด ร้อยละ 20 คิดเป็น 5 คะแนน เกณฑ์สภาฯ ตั้งสูงกว่าเกณฑ์ สกอ.
	* อาจารย์ประจำหลักสูตรที่ดำรงตำแหน่งทางวิชาการต่ออาจารย์ประจำหลักสูตรทั้งหมด สกอ. กำหนด ร้อยละ 60 คิดเป็น 5 คะแนน เกณฑ์สภาฯ ตั้งต่ำกว่าเกณฑ์ สกอ.
	* FTES สกอ. กำหนดค่าร้อยละน้อยกว่าหรือเท่ากับร้อยละ 10 คิดเป็น 5 คะแนน (FTES = 1:80 – 1:88) ค่าร้อยละมากกว่าหรือเท่ากับร้อยละ 20 คิดเป็น 0 คะแนน (FTES ≥ 1:9.60) เกณฑ์สภาฯ ตั้งต่ำกว่าเกณฑ์ สกอ.
	* บัณฑิตปริญญาตรีที่ได้งานทำหรือประกอบอาชีพอิสระภายใน 1 ปี สกอ. กำหนดให้ร้อยละ 100 คิดเป็น 5 คะแนน และคิดเทียบสัดส่วนร้อยละเป็นคะแนนจริง เกณฑ์สภาฯ ตั้งต่ำกว่าเกณฑ์ สกอ. (หากใช้เกณฑ์เดิม ตรวจสอบร้อยละที่ได้ 10 และ 5 คะแนน มีช่วงซ้อนกันอยู่)
	* ข้อ 1.1.8 สกอ. คำนวณคะแนนตามค่าเฉลี่ยคะแนนประเมินบัณฑิตที่ได้จริง เกณฑ์สภาฯ กำหนดการให้คะแนนในข้อนี้ไม่ชัดเจน (ควรกำหนดเป็นไปตาม สกอ. กำหนด)
	* ข้อ 1.1.9 ควรให้คะแนนเป็นไปตามสัดส่วนที่ สกอ. กำหนด
2. ข้อ 1.1.4 ไม่เคยกล่าวถึงอาจารย์ประจำหลักสูตรที่ประสบการณ์วิชาชีพไว้ในคำนิยามบทที่ 1 ควรกำหนดนิยามเพิ่ม หรือปรับใช้ศัพท์เดียวกันตามนิยาม หรือทบทวนการเขียนกำหนดตัวบ่งชี้ดังกล่าวใหม่
3. ข้อ 1.1.4 และ 1.1.5 ชื่อตัวบ่งชี้กับเกณฑ์มาตรฐานไม่ไปด้วยกันกับเกณฑ์การประเมิน ควรปรับเป็น
	* 1.1.4 ร้อยละของรายปฏิบัติการวิชาชีพที่มีอัตราส่วนอาจารย์ประจำต่อนักศึกษาน้อยกว่าหรือเท่ากับ 1:10
	* 1.1.5 ร้อยละของรายวิชาปฏิบัติการพื้นฐานที่มีอัตราส่วนอาจารย์ประจำต่อนักศึกษาน้อยกว่าหรือเท่ากับ 1:20
	* 1.2.1 สกอ. ประเมินเป็นรายปี เกณฑ์สภาฯ ประเมินเฉลี่ยย้อนหลัง 3 ปี และค่าร้อยละที่กำหนดคะแนน 5 คะแนน ควรปรับเป็น ร้อยละ 15.00 – 19.99
4. ข้อ 1.1.6 (คำนวณจากผลการสอบ 3 ครั้ง *ภายใน 1 ปี* เฉลี่ยย้อนหลัง 3 ปี
5. ข้อ 1.1.7 ปรับเป็น ร้อยละของบัณฑิตปริญญาตรีที่ได้งานทำหรือประกอบอาชีพอิสระภายใน 1 ปี (จำนวนบัณฑิตที่ตอบแบบสำรวจจะต้องไม่น้อยกว่าร้อยละ 70)
6. ข้อ 1.1.9 ปรับเป็น ร้อยละการดำเนินงานเป็นไปตามตัวบ่งชี้ผลการดำเนินงานตามกรอบมาตรฐานคุณวุฒิระดับอุดมศึกษาที่ปรากฎในหลักสูตร (มคอ.2) (เขียนแบบเดียวกับตัวบ่งชี้ 5.4 ของ สกอ.)
7. เกณฑ์ทั่วไป ข้อ 2.1.1 เกณฑ์ประเมินข้อ 2. (ตรงกับตัวบ่งชี้ 5.1 ตามเกณฑ์ สกอ. ตัวบ่งชี้ของหล้กสูตร การเรียนการสอน และการประเมินผู้เรียน) ควรย้ายไปอยู่ในข้อ 2.1.3 การจัดการเรียนการสอน
8. ควรมีการกำหนดสัดส่วนของบุคลากรสายสนับสนุนด้านวิชาการและบุคลากรสายสนับสนุนด้านธุรการให้มีจำนวนและคุณภาพเพียงพอต่อการบริหารจัดการศึกษา